    Nígbà tí obìnrin náà rí mi, ó wá sí ọ̀dọ̀ mi, ó rẹ́rìn-ín o sì bẹ̀rẹ̀ síí wádìí bí mo ti n rìn tí òun fi rí mi o wá sí ọ̀dọ̀ mi nini tí mo wà, mo sàlàyé fún un dáadáa, ṣùgbọ́n bí o ti ń sọ̀rọ̀ ni o ń rẹrìn-ín músẹ́ sí mi, ọ̀rọ̀ rẹ̀ wọ̀nọnnì sì ṣe mi lóòre lọ́pọ̀lọpọ̀ nítorí ayé ti ṣu mi ni àkókò tí a ń wí yìí, ọkàn mi sì tilẹ̀ ti ń kábàámọ̀ pé kí ni ṣe tí n kò jẹ́ kí Ẹlẹ́gbára kúkú pa mi jẹ. Nígbà tí obìnrin náà jókòó díẹ̀, ó díde, ó lọ bu omi tútú fún mi mu, omi náà tutu ju omi etí odó tí mo wà ni ìgbà mẹ́wàá, nígbà tí o sì wòye pé àárẹ̀ ti mu mi jù, ó lọ mú òògùn wá, oogun náà nínú ìgò kan báyìí, ìgbá tí ó sì bù díẹ̀ nínú òògùn náà sí inú galafi kan fún mi tí mo mu u, ṣe ni ara mi le gaú, ọkàn mi sọ jí.
    Nigba ti obinrin naa ri mi, o wa si odo mi, o rerin-in o si bere sii wadii bi mo ti n rin ti oun fi ri mi o wa si odo mi nini ti mo wa, mo salaye fun un daadaa, sugbon bi o ti n soro ni o n rerin-in muse si mi, oro re wononni si se mi loore lopolopo nitori aye ti su mi ni akoko ti a n wi yii, okan mi si tile ti n kabaamo pe ki ni se ti n ko je ki Elegbara kuku pa mi je. Nigba ti obinrin naa jokoo die, o dide, o lo bu omi tutu fun mi mu, omi naa tutu ju omi eti odo ti mo wa ni igba mewaa, nigba ti o si woye pe aare ti mu mi ju, o lo mu oogun wa, oogun naa ninu igo kan bayii, igba ti o si bu die ninu oogun naa si inu galafi kan fun mi ti mo mu u, se ni ara mi le gau, okan mi so ji.